Veszprém - Wine & Vinyl Bar & Store

cím: Veszprém, Szabadság tér 2.

1. **Gyalogos útvonalon**

Abban az esetben, ha messzebbről érkeznek.

A veszprémi autóbuszállomástól 10 perces sétával érhető el a Wine & Vinyl Bar & Store.

Általában a beérkező buszok a helyi piac előtt állnak meg. (A taxik is itt állnak sorban a piac épülete előtt.) Leszállást követően jobbr indulunk a járdán. (Rövid séta után jobbkéz felől lecsapott járdaszegély, hangoslámpával ellátott zebrához érünk.)

Tovább követjük a járda vonalát, mely balra ível, kifordul a Jutasi útra. Kb. 1 perc séta után egy útkereszteződéshez érünk, merőleges a Jutasi útra. A piac parkolójába vezet. Zebra nincs, kb. 11 óra irányba átkelünk az úton. Majd 11 órát tartva rövidesen a járda vonala lejteni kezd, egy aluljáróba érkezünk. Jobbkéz felől a támfalat követjük, jobbra fordul. Áthaladunk a Jutasi út alatt.

Innentől haladjunk az aluljáró középvonalán elhelyezett vezetősávon. Az aluljáró enyhe emelkedővel nagyon hosszan elnyúlik. Kiérünk a Kossuth Lajos utcára.

A vezetősáv, aluljáró vonalát követve eljuthatunk a Posta épületéig, jobb kézre lesz. A vezetősáv sajnos, itt véget ér.

Balkézről a meredek részen teraszosan, lépcsőzetesen kiülők vannak. Próbáljuk kb. a középvonalat tartani. A Kossuth utca aljához közeledve három széles lépcsősor lesz pihenőkkel.

A gyengénlátóknak nagyon figyelniük kell, a burkolat színe miatt szinte észrevehetetlenek a lépcsők. A lépcsőkön leérve pár méterre a Kossuth utcára merőlegesen a nagyforgalmú Brusznyai utca.

Itt jobbra kell fordulnunk, egyenesen követve a járdát, kb 100 méteren keresztül, ami enyhén lefelé tart. A járda jobbra kezd ívelni, itt található egy hangjelzéses zebra, melyen átkelve jobbra kell fordulni. A bejárat 30 méter megtétele után bal kéz fele található. Pár lépcsőfok vezet be a helységbe.

1. **Helyi járatos busszal**

Távolsági busszal érkezve, a helyi járat megállója a veszprémi autóbuszállomással szemközti oldalon található.

A 3-as számú helyi járatra szállva a második megállóban, a Petőfi színháznál kell leszállnunk.

A buszról leszállva vissza felé kell elindulni egyenesen megyünk és a végén balra fordulunk és egyenesen tovább haladunk. Nem kell átkelni a zebrán bal kéz felől található körülbelül 30 méter múlva.

A helyi járatok alacsony padlós buszok, ülőhely és akadálymentes leszállásjelzővel is rendelkeznek. A vakoknak és gyengén látóknak is van külön kijelölt ülőhely.

1. **Autóval érkezőknek**
* Parkolási lehetőség van a McDonald’s Parkolóban (Brusznyai u. 16) - 3 db,
* Veszprém Vásárcsarnok, Jutasi út 2 – 1db,
* Arany Folyó Áruház hátsó parkolója, Jutasi út 1 – 1db,
* Cserhát ltp 3-8. parkoló – 3db,
* Lovassy László Gimnázium, Veszprém, Cserhát ltp. 11 előtt- 1db
* Fortuna udvar, Utas és Holdvilág antikvárium előtt – 1db,
* Pannon KözTér előtt, Egyetem utca 10 – 1db.